Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: adatkezelést. A rendőrségről szóló 1994. évi XXXIV. törvény (Rtv.) 84. § c) pontjának előírásait a jogszerűen kihallgatottak
Paragraph Index: 1260

adatkezelést. A rendőrségről szóló 1994. évi XXXIV. törvény (Rtv.) 84. § c) pontjának előírásait a jogszerűen kihallgatottak esetében kell figyelembe venni. Felszólítom, hogy a tanúként kihallgatott vétlen személyek — jogellenesen rögzített — ujj- és tenyérnyomatait tartalmazó lapokat haladéktalanul semmisítse meg.” (590/A/1999) Már a korábbi években is találkoztunk azzal a gyakorlattal, hogy a rendőrség az olyan — törvény által különleges védelemben részesített — adatokat (például egészségügyi adatokat), amelyek beszerzéséhez ügyészi jóváhagyás kellett volna, nem ritkán a törvényi előírásokat figyelmen kívül hagyva, lefoglalás útján szerezte meg. Az elmúlt évi megyei vizsgálatok (173/H/1999 és a 623/H/1999), továbbá a távközlési szolgáltatók képviselőivel folytatott megbeszélések azt bizonyítják, hogy a nyomozóhatóságok a távközlési adatokat (például híváslistákat) is lefoglalás útján szerzik meg. Folyamatban van annak a beadványnak a vizsgálata, amely — túlmutatva az adott ügyön — a rendőrségi adatkezelés e sajátos, jogszerűnek aligha tekinthető módszerére és annak tarthatatlanságára mutat rá. A rendőrhatóság tanúként hallgatta ki azt az újságírót, aki a Fővárosi Szemétégető mellett rátalált a Postabank Értékpapír Rt. dokumentumaira. Tanúvallomásában elmondta, hogy nem ismerte fel annak a hangját, aki az iratok helyéről mobiltelefonon tájékoztatta. Néhány hét múlva egy nyomozó telefonon jelezte, hogy a mobilszolgáltatótól megkapták a kérdéses napokra vonatkozó híváslistáját, így ismerik mindazon személyek számait, akikkel — akár hívó, akár hívott félként — abban az időben telefonon beszélt. A panaszos szerint ezen eljárás sérti személyes adatai védelméhez fűződő jogait, és az újságírói hivatása gyakorlásának ellehetetlenülésével járhat, ha az információkat szolgáltató személyek a továbbiakban nem bíznak benne. A vizsgálat során a budapesti rendőrfőkapitány arról tájékoztatta az adatvédelmi biztost, hogy „a távközlési adatok lefoglalására

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes